En mand er her til eftermiddag afgået ved døden efter en arbejdsulykke på Kaas-Pandrup Betonvarefabrik. Manden blev ifølge Nordjyllands Politi klemt på et transportbånd, og han blev erklæret død på stedet. Der blev slået alarm kl. 12.30, hvorefter politiet rykkede ud med ambulancer, brandvæsen og frigørelsesmandskab. - Det er en 60-årig mand fra lokalområdet, og de pårørende er underrettet, siger vagtchef Poul Badsberg. Han siger, at manden stod alene ved et transportbånd til fliser, hvor han blev klemt, og politiet kan ikke komme med nærmere oplysninger om, hvordan ulykken er sket. Det var kollegaer til de 60-årige, der fandt ham. Arbejdstilsynet starter nu en undersøgelse for at finde ud af, hvordan ulykken kunne ske, og om alle forhold har levet op til pågældende standarder.

Opsummering:
En 60-årig mand er afgået ved døden efter en arbejdsulykke på en betonfabrik i Pandrup.